Nog ingrypende wetgewing om swart ekonomiese bemagtiging (SEB) ekstreem te bevorder en blankes al meer uit die ekonomiese hoofstroom te boender, is ingestel met die afkondiging in die Staatskoerant van die sg. Amended Property Sector Code oftewel Gewysigde Eiendomsektorkode. Dit is van toepassing op alle kommersiële aktiwiteite in die residensiële en kommersiële kodes van die eiendomsektor, sowel as op die waardeketting wat insluit eiendomsontwikkeling, eiendomsdienste, eiendomsfasiliteite, en –bestuur, makelary, waardasies, eiendomsagente en ander verbandhoudende professionele dienste. As sulks het dit betrekking op die SA eiendomsektor met die beraamde astronomiese waarde van R5,8triljard en dek kommersiële, residensiële, staats- en gesoneerde vaste eiendom. Hiervoor word in die nuwe wetgewing, afgekondig deur Minister van Handel en Nywerheid Rob Davies SEB-teikens gestel: 10% van alle jaarlikse beleggings vir ontwikkeling of herontwikkeling, 27% vir eiendomseienaarskap plus nog meer gedetailleerde teikens. Vir meer besonderhede oor hierdie nuwe wetgewing, volg hierdie twee skakels: http://www.thedti.gov.za/gazzettes/40910.pdf http://www.thedti.gov.za/gazzettes/40941.pdf
Die SA Institute of Black Property Practitioners (SAIBPP), wat ten doel het sg. transformasie in SA eiendomsmark haal interessante syfers aan in 'n mediavrystelling. Hoe betroubaar die syfers is, is nie seker nie, maar hulle sê dat die vaste eiendomsmark in die land beloop 'n beraamde waarde van R5,8 triljard, maar dat hiervan minder as 10% beheer word deur beleggingstrusts (REITs) onder swart beheer. Hulle sê voorts die totale landoppervlakte van die land beslaan 123 miljoen ha, maar dat in 2013 slegs 7,95 miljoen ha na swart mense oorgedra is. 47% van hierdie grondoppervlakte is in privaatbesit van nie-swart eienaars teenoor 22% in die hande van swart eienaars, insluitende gemeenskaplike en private eienaarskap. 21% is in die hande van die staat.